open-index/open-wikipedia-markdown huggingface dataset:
Estádio Cícero Pompeu de Toledo

**MorumBIS** eli **Estádio Cícero Pompeu de Toledo** on São Paulossa, Brasiliassa sijaitseva jalkapallostadion. Stadionin pääasiallinen käyttäjä on São Paulo Futebol Clube. Stadion on valmistunut vuonna 1960 ja sen kokonaiskatsojakapasiteetti on 72&nbsp;039 katsojaa. Kentän pinta on luonnonnurmi. Kentän koko on 108 x 72 metriä.

## Lähteet
Arena do Grêmio

**Arena do Grêmio** on Porto Alegressa, Brasiliassa sijaitseva jalkapallostadion. Stadionin pääasiallinen käyttäjä on Grêmio Foot-Ball Porto Alegrense. Stadion on valmistunut vuonna 2012 ja sen kokonaiskatsojakapasiteetti on 60&nbsp;540 katsojaa. Kentän pinta on luonnonnurmi. Kentän koko on 105 x 68 metriä.

## Lähteet
Arena MRV

**Arena MRV** on Belo Horizontessa, Brasiliassa sijaitseva jalkapallostadion. Stadionin pääasiallinen käyttäjä on Clube Atlético Mineiro. Stadion on valmistunut vuonna 2023 ja sen kokonaiskatsojakapasiteetti on 46&nbsp;000 katsojaa. Kentän pinta on luonnonnurmi. Kentän koko on 105 x 68 metriä.

## Lähteet
Allianz Parque

**Allianz Parque** on São Paulossa, Brasiliassa sijaitseva jalkapallostadion. Stadionin pääasiallinen käyttäjä on Sociedade Esportiva Palmeiras. Stadion on valmistunut vuonna 2014 ja sen kokonaiskatsojakapasiteetti on 43&nbsp;713 katsojaa. Kentän pinta on hybridnurmi. Kentän koko on 105 x 68 metriä.

## Lähteet
LFA 1. divisioona

**LFA 1. divisioona** on Liberian jalkapallon korkein sarjataso. Sarjassa pelaa 14 joukkuetta.

## Joukkueet kaudella 2024–2025
* Black Man Warrior FC
* Discoveries Sports Academy
* FC Bea Mountain
* FC Fassell
* Freeport FC
* Global Pharma FC
* Heaven Eleven FC
* Invincible Eleven & Majestic SA
* Liberian International Shipping & Corporate Registry FC
* LPRC Oilers FC
* Mighty Barrolle
* Paynesville FC
* Shaita FC
* Watanga FC

## Lähteet
Estádio Adelmar da Costa Carvalho

**Estádio Adelmar da Costa Carvalho** on Recifessa, Brasiliassa sijaitseva jalkapallostadion. Stadionin pääasiallinen käyttäjä on Sport Club do Recife. Stadion on valmistunut vuonna 1937 ja sen kokonaiskatsojakapasiteetti on 35&nbsp;000 katsojaa. Kentän pinta on luonnonnurmi. Kentän koko on 110 x 75 metriä.

## Lähteet
Estádio Manoel Barradas

**Estádio Manoel Barradas** on Salvadorissa, Brasiliassa sijaitseva jalkapallostadion. Stadionin pääasiallinen käyttäjä on Esporte Clube Vitória. Stadion on valmistunut vuonna 1986 ja sen kokonaiskatsojakapasiteetti on 30&nbsp;618 katsojaa. Kentän pinta on luonnonnurmi. Kentän koko on 105 x 70 metriä.

## Lähteet
Luna Kills

**Luna Kills** (kirjoitetaan virallisesti muotoon **LUNA KILLS**) on Kuopiosta lähtöisin oleva, vuonna 2019 perustettu nelihenkinen yhtye, jonka musiikissa yhdistyy vaihtoehtometalli, nu-metal-vaikutteet sekä rock.

## Yhtyeen ura ja julkaisut
Yhtye solmi kansainvälisen levytyssopimuksen ensimmäisenä suomalaisena kokoonpanona yhdysvaltalaisen SharpTone Recordsin kanssa loppuvuodesta 2024. Useiden single-julkaisujen jälkeen yhtye julkisti itse kirjoittamansa ja tuottamansa albumin *DEATHMATCH* keväällä 2025. Yhtyeen lyriikoista vastaa sävellystyön ohessa solisti Lotta Ruutiainen, joka on opiskellut Kuopion konservatoriossa jazz-laulua harrastepuolella. Hänen taustansa jazz-laulussa kuuluu myös yhtyeen musiikissa. Kokoonpanon kappaleet pureutuvat erilaisiin ajankohtaisiin ilmiöihin, kuten suorituspaineisiin mutta myös ahdistukseen ja muihin mielenterveyden teemoihin.

Yhtyeen musiikkia löytyy brittiläisen Space Ape Gamesin kehittämästä lähes 5 miljoonan kuukausittaisen pelaajan Beatstar-mobiilipelistä, kun yhtyeen single **”**Deep Cuts**”** valittiin mukaan pelin rosteriin keväällä 2024.

## Yhtyeen jäsenet

* Lotta Ruutiainen: laulu
* Samuli Paasineva: kitara
* Jimi Kinnunen: rummut
* Lassi Peltonen: basso

## Diskografia

###### Albumit:

* *DEATHMATCH* (2025)
* *Not to be bitter but it helps* (2021)
* *Before the Satellites* (2019)

**Singlet:**

* **”**WAWES**”** (2025)
* **”**LEECH**”** (2025)
* **”**Sugar Rush**”** (2024)
* **”**Slay Ur Enemies**”** (2024)
* **”**we were born to die**”** (2024)
* **”**super sick**”** (2023)
* **”**deep cuts**”** (2023)
* **”**BULLET**”** (2022)
* **”**good guy**”** (2022)
* **”**here for the drama**”**  (2022)
* **”**honey trap**”** (2021)
* **”**liar, liar**”** (2021)
* **”**bITTER sONGS COME EASY**”** *(2021)*

## Lähteet

## Aiheesta muualla
Yhtyeen kotisivut
Ashton Gate

**Ashton Gate** on Bristolissa, Englannissa sijaitseva jalkapallostadion. Stadionin pääasiallinen käyttäjä on Bristol City. Stadion on valmistunut vuonna 1887 ja sen kokonaiskatsojakapasiteetti on 27&nbsp;000 katsojaa. Kentän pinta on hybridinurmi. Kentän koko on 105 x 69 metriä.

## Lähteet
Jukka Laitamäki

**Jukka Matti Laitamäki** (s. 5. maaliskuuta 1957) on suomalainen kauppatieteen tohtori, joka toimii New Yorkin yliopiston Jonathan M. Tisch Center Of Hospitalityn professorina. Hänellä oli aiemmin professuuri Kalifornian yliopiston Berkeleyn kampuksella ja Fordhamin yliopistossa New Yorkissa. Fordhamissä hän johti perustamaansa kansainvälistä Global Professional MBA (GPMBA) -ohjelmaa, jonka *[[Newsweek]]*-lehti poimi seitsemän parhaan Yhdysvalloissa toimivan kansainvälisen MBA-ohjelman joukkoon. New Yorkin yliopistossa Laitamäki toimii työelämäprofessorina (*clinical professor*) erikoisaloinaan liiketoiminta- ja brändistrategiat sekä liiketoiminnan kehittäminen erityisesti matkailu- ja hotellialalla.

Laitamäki suoritti kauppatieteen maisterin tutkinnon Turun kauppakorkeakoulussa ja tohtorintutkinnon Cornellin yliopistossa Yhdysvalloissa. Hän on toiminut liikkeenjohdon konsulttina Service Management Groupissa ja McKinsey & Companyssa.

## Lähteet
Glykolidiasetaatti

**Glykolidiasetaatti** (C6H10O4) eli **etyleeniglykolidiasetaatti** on estereihin kuuluva orgaaninen yhdiste. Yhdistettä käytetään muun muassa liuottimena.

## Ominaisuudet, valmistus ja käyttö
Huoneenlämpötilassa glykolidiasetaatti on väritöntä nestettä. Yhdiste liukenee veteen ja liukenee erittäin hyvin muun muassa etanoliin, dietyylieetteriin ja asetoniin. Yhdisteen tuoksu muistuttaa etyyliasetaattia. 

Glykolidiasetaatin valmistukseen on useita tapoja. Niitä ovat esimerkiksi glykolin ja etikkahapon  esteröintireaktio, etikkahapon reaktio etyleenioksidin kanssa ja etikkahapon, eteenin ja hapen reaktio. Pieniä määriä voidaan valmistaa myös 1,2-dibromietaanin ja kaliumasetaatin reaktiolla.

Glykolidiasetaattia käytetään muun muassa selluloosajohdannaisten, lakkojen, hartsien, pinnoitteiden ja painomusteiden liuottimena. Lisäksi sitä käytetään muovinpehmentimenä ja hajusteissa fiksatiivina.

## Lähteet
Fordhamin yliopisto

**Fordhamin yliopisto** (*Fordham University*) on katolinen, jesuiittaperinteeseen pohjautuva yksityinen tutkimusyliopisto New Yorkin kaupungissa Yhdysvalloissa. Vuonna 1841 perustetun korkeakoulun alkuperäinen kampus sijaitsi Bronxin Fordhamissa ja sen alkuperäinen nimi oli **St. John’s College**.

## Historiaa
St. John's Collegen perusti myöhemmin New Yorkin katolisena arkkipiispana toiminut John Hughes. Vuonna 1907 nimeksi vaihdettiin Fordham University, ja collegesta kehittyi vuoteen 1920 mennessä monipuolinen yliopisto, kun sen yhteyteen alettiin perustaa jatko-opintoja tarjoavia *graduate schooleja*. Vuodesta 1969 Fordham on toiminut riippumattomana katolisesta kirkosta. Samoihin aikoihin se perusti kampuksen Manhattanille Lincoln Centerin yhteyteen. Pääkampus sijaitsee Bronxin Rose Hillissä ja kolmas toimipaikka Westchesterin piirikunnan Harrisonissa.

Vuonna 1924 perustettu Fordhamin yliopiston seismologinen tutkimusasema mainitaan usein maanjäristysuutisten yhteydessä mittauspaikkana.

## Tiedekunnat
*Fordham College at Lincoln Center
*Gabelli School of Business – liiketaloustieteet
*Graduate School of Arts and Sciences
*Graduate School of Education – kasvatustiede
*Graduate School of Social Service – yhteiskuntatieteet
*School of Law – oikeustiede
*School of Continuing and Professional Studies – jatko-opinnot

## Entisiä opettajia
*Jukka Laitamäki

## Entisiä opiskelijoita
*John O. Brennan, poliitikko
*E. Gerald Corrigan, pankkiiri
*Don DeLillo, kirjailija
*Lana Del Rey, laulaja-lauluntekijä
*Jazmin Grace Grimaldi, näyttelijä, Monacon ruhtinaan tytär
*Victor F. Hess, fysiikan Nobel-voittaja
*John N. Mitchell, republikaanipoliitikko
*Robert Mulligan, elokuvaohjaaja
*Donald Trump, Yhdysvaltain presidentti

## Lähteet

## Aiheesta muualla
Casa Pia AC

**Casa Pia AC** on portugalilainen jalkapalloseura Lissabonista. Seura pelaa kaudella maan korkeimmalla sarjatasolla Primeira Ligassa. Seura on perustettu vuonna 1920. Seuran kotikenttä on Estádio Municipal de Rio Maior.

## Lähteet

## Aiheesta muualla
* Seuran verkkosivusto
Méxicon metron ylikulkusillan romahdus

**Méxicon metron ylikulkusillan romahdus** tapahtui 3. toukokuuta 2021, kun Méxicossa Tláhuacin kaupunginosassa, kun silta, jonka yli kulki Méxicon metron linja 12, romahti pudottaen mukanaan kaksi junavaunua lähellä Olivosin asemaa. Onnettomuudessa kuoli 26 ihmistä ja loukkaantui 98.

Onnettomuus tapahtui noin kello 22.00, kun silta romahti alla olevalle tielle siten, että kaksi metrojunan vaunua putosivat sen mukana jääden puoliksi roikkumaan sillalle. Pelastustöissä jouduttiin käyttämään moottorisahoja vaunujen sisään pääsemiseksi. Pelastustöitä häiritsi huoli siitä, että vaunut putoaisvat tielle kokonaan, nosturia käytettiin pitämään vaunut vakaina. Onnettomuudessa kuoli myös lapsia, ja lähes 80 ihmistä jouduttiin viemään sairaalaan. Tiistaina 4. toukokuuta ilmoitettiin, että vaunuista etsitään yhä ruumiita.

Onnettomuuden osatekijänä uskotaan olleen Pueblan maanjäristys vuonna 2017, sillä useat silminnäkijät ovat kertoneet huomanneensa murtumia sillan rakenteissa maanjäristyksen jälkeen. Sillassa todettiin olleen paljon kunnossapito-ongelmia. Erään Méxicon kaupungin viranomaisten julkaiseman raportin mukaan sillasta puuttui useita pultteja tärkeästä venymäkohdasta, minkä vuoksi sillan pohjois- ja eteläpäiden puomit vaurioituivat. Myöskin hitsaustyön todettiin olleen riittämätöntä.

Onnettomuuden jälkeen Meksikon presidentti Andrés Manuel López Obrador illmoitti, että tutkinta tulee suorittaa nopeasti. Onnettomuuden seurauksena järjestettiin useita mielenosoituksia Méxicossa.

## Lähteet

## Aiheesta muualla
Gaziantep FK

**Gaziantep FK** on turkkilainen jalkapalloseura Gaziantepista. Seura pelaa kaudella Turkin korkeimmalla sarjatasolla Turkin Superliigassa. Seura on perustettu vuonna 1988. Seuran kotikenttä on Gaziantep-stadion.

## Lähteet

## Aiheesta muualla
*  Seuran verkkosivusto
Sisko-Liisa Heinonen

**Sisko-Liisa Heinonen** (24. lokakuuta 1929 – 18. joulukuuta 1990) oli suomalainen näyttelijä. Hän toimi näyttelijänä muun muassa Seinäjoen ja Kotkan kaupunginteattereissa.

## Ura
Sisko-Liisa Heinonen syntyi maanviljelijä Onni Hj. Sikasen ja Lyydia Maria Viljakaisen perheeseen. Heinonen suoritti teatterialan kursseja ja otti yksityisopintoja muun muassa Niilo Kuukan ja Salli Karunan johdolla. Hän opiskeli myös säveltaiteita.

Heinonen otettiin oppilaaksi Porin Teatteriin 1952–1954, mistä hän jatkoi Rauman kaupunginteatterin harjoittelijaksi 1954–1955. Heinonen kiinnitettiin näyttelijäksi Imatran teatteriin 1955–1959, Kokkolan kaupunginteatteriin 1959–1961 ja Seinäjoen kaupunginteatteriin 1966–1973. Kotkan kaupunginteatterissa Heinonen aloitti 1973.

Heinosen teatterirooleja olivat esimerkiksi Lizzie (*Sateentekijä*), Miina Salokannel (*[[Miehen kylkiluu]]*), Marusja (*[[Jääkärin morsian]]*) ja Golde (*[[Viulunsoittaja katolla]]*).

Heinonen näytteli nimettömän roolin Seppo Wallinin ohjaamassa televisioelokuvassa *Maisa ja upseeri* (1973) ja Ainon roolin Ritva Nuutisen ja Juhani Tiikkaisen ohjaamassa Eeva Joenpellon alkuperäisteokseen perustuvassa televisioelokuvassa *[[Vetää kaikista ovista]]* (1978).

## Lähteet
* 
* 
*

### Viitteet
Barracas Central

**Barracas Central** on argentiinalainen jalkapalloseura Buenos Airesista. Seura pelaa kaudella Argentiina korkeimmalla sarjatasolla Primera Divisiónissa. Seura on perustettu vuonna 1904. Seuran kotikenttä on Estadio Julio Humberto Grondona.

## Lähteet

## Aiheesta muualla
* Seuran verkkosivusto
Helen Grime

**Helen Grime** (s. 1981) on brittiläinen säveltäjä.

Grime opiskeli St Mary’s Music Schoolissa Edinburghissa ja sitten Lontoon Royal College of Musicissa, jossa hänelle opettivat sävellystä Julian Anderson ja Edwin Roxburgh sekä oboensoittoa John Anderson. Grime pääsi Leonard Bernstein -stipendillä vuonna 2008 Tanglewood Music Centeriin, jossa häntä opettivat John Harbison, Michael Gandolfi, Shulamit Ran ja Augusta Read Thomas. Hän voitti vuonna 2003 oboekonsertollaan British Composer Awardin. Grime oli Hallé-orkesterin *Associate Composer* vuosina 2011–2015. Hän sai vuonna 2016 nimityksen Wigmore Hallin residenssisäveltäjäksi Lontooseen. Hän oli vuosina 2010–2017 Royal Hollowayn sävellyksen luennoitsija ja vuodesta 2017 Royal Academy of Musicin sävellyksen professori. Grime sai orkesteriteoksellaan *Two Eardley Pictures* (2016) Scottish Award for New Musicin ja seuraavan vuoden British Composer Award -ehdokkuuden. NMC Recordingsin levytys Grimen orkesteriteoksista sai *[[Gramophone]]*-lehden Editor’s Choice -tunnustuksen ja vuoden 2015 Gramophone-palkintoehdokkuuden. Grime sai Brittiläisen imperiumin ritarikunnan jäsenen arvon vuonna 2020.

Grimen teosten joukossa ovat myös Huw Watkinsille sävelletty pianokonsertto, Colin Currielle sävelletty lyömäsoitinkonsertto, orkesteriteos *Woven Space* (2017) ja laulusarja *Bright Travellers* (Ruby Hughesille ja Joseph Middletonille). Grime on usein saanut innoituksen teoksiinsa muita taidemuotoja edustavista teoksista, kuten maalauksista, veistoksista ja kirjoista. Hänen teostensa esityksiä ovat johtaneet muiden muassa kapellimestarit Simon Rattle, Mark Elder, Pierre Boulez, Kent Nagano, Oliver Knussen, George Benjamin, Daniel Harding, Marin Alsop, Thomas Dausgaard ja Yan Pascal Tortelier.

## Lähteet
Jonathan Archer

**Jonathan Archer** on kuvitteellinen hahmo TV-sarjassa Star Trek: Enterprise. Archer toimii tähtilaiva *Enterprise NX-01:n* kapteenina. Archerin hahmoa näyttelee Scott Bakula.

Archer toimi tähtilaiva Enterprisen kapteenina 10 vuoden periodin ja oli tämän jälkeen keskeisessä roolissa Yhdistyneiden planeettojen liiton muodostumisessa. Hän myös toimi liiton ensimmäisenä presidenttinä.

## Lähteet
Knock out (veistos)

**Knock out** on suomenruotsalaisen kuvanveistäjän Viktor Janssonin vuosina 1936–1937 tekemä pronssiveistos. Siitä on vuonna 1991 tehty ja 2025 paljastettu valos Tampereella Lampipuistossa. Toinen valos on ollut esillä Naantalissa Kultarannassa. Kaksi kaloilla ratsastavaa, renessanssitaiteeseen viittaavaa alastonta pikkupoikaa nyrkkeilee teoksessa, jossa on vesielementti. Teoksen nimi "knock out" eli tyrmäys viittaa nyrkkeilyyn, jossa suomalainen Sten Suvio voitti vuonna 1936 olympiakultaa Berliinissä. 

Lampipuistossa aiemmin sijannut Unto Hietasen vuonna 1957 tekemä *Kalapoika* tuhottiin ilkivaltaisesti vuonna 2024. *Kalapoika*-teoksen tilalle sijoitettiin Tampereen taidemuseon kokoelmiin kuuluva jälkivalos teoksesta *Knock out*.

## Lähteet
* Tässä on tuhoutuneen Kalapoika-​veistoksen korvaaja – Asennettu nyt paikalleen; Tamperelainen 21.5.2025
Luigi Salvini

**Luigi Salvini** (11. helmikuuta 1911 Milano – 5. kesäkuuta 1957 Rooma) oli italialainen kielitieteilijä, kirjallisuuskriitikko ja kääntäjä. Hän teki käännöksiä yli 20 pääasiassa slaavilaisesta kielestä.

Salvini matkusti 16-vuotiaana Bulgariaan voitettuaan Italian opetusministeriön järjestämän kilpailun ja 19-vuotiaana hän julkaisi ensimmäiset käännöksensä bulgarialaisista kansanlauluista. Hän vieraili Bulgariassa toisen kerran 1930-luvun alussa, tutustui paikallisiin kirjailijoihin ja kielitieteilijäihin sekä kirjoitti bulgarialaisiin julkaisuihin. Salvini opiskeli bulgarian kieltä ja kirjallisuutta Rooman yliopistossa valmistuen sieltä 1933.

Valmistuttuaan Salvini meni Suomeen ja toimi italian kielen lehtorina Helsingin ja Turun yliopistoissa. Hän julkaisi myös suomenkielisen runokokoelman (*Pohjoisessa metsässä*, WSOY 1935). Suomesta palattuaan Salvini nimitettiin Napolin yliopiston orientaalisen instituutin slaavilaisten, suomalais-ugrilaisten ja balttilaisten kielten osaston johtajaksi ja vuonna 1941 slaavilaisten kielten apulaisprofessoriksi Rooman yliopistoon. Vuonna 1953 hänestä tuli Rooman yliopiston bulgarian kielen ja kirjallisuuden osaston johtaja.

## Julkaisuja
* *Canti popolari Bulgari, scelti e tradotti*. Roma 1930
* *Canti Popolari Romeni*. Roma 1931
* *Canti popolari polacchi*. Instituto per l'Europa Orientale, Roma 1932
* *Ion Creanga: una pagina di storia della letteratura romena*. Roma 1932
* *La Polonia nei canti popolari magiari*. Roma 1933
* *Polska w ludowych pieśniach madziarskich: echi polacchi nei canti popolari ungheresi*. Nakladem Towarzystwa ludoznawczego, Lwów 1934
* *Pohjoisessa metsässä: runoja*, WSOY 1935
* *Uusi Italian kirjallisuus (1870-1915)*; käänt. Tyyni Tuulio. Nuoret Italian ystävät, Giovani amici d'Italia. Sarja 1; 1. Helsinki 1935
* *Canti del popolo magiaro*. Edizioni Roma, Roma 1936
* *La letteratura bulgara dalla liberazione alla prima guerra balcanica (1878-1912)*. Instituto per l'Europa Orientale, Roma 1936
* *Maani*.  Istituto superiore orientale, Napoli 1937
* Jordan Jovkov : *Scibil* ; antologia a cura di Luigi Salvini. Napoli 1937
* *Poeti finnici moderni: liriche*. Circoli, Roma 1938
* *Sommario di storia letteraria dell'Estonia*. Roma 1940
* *Svolgimento della letteratura finnica*. 1940
* *Finlandia*. Scritti di Veikko A. Koskenniemi, Renzo Uberto Montini, Luigi Salvini, Paolo Emilio Pavolini, Onni Okkonen, Toivo Haapanen, Liisi Karttunen, Ernesto Peternolli, Remo Renato Petitto, Anna Maria Speckel, Ruggero Bruno Fabbricotti. Edizioni Roma, Roma 1941
* *Le quattro sciabole: antologia di narratori ucraini*. Firenze 1941

## Lähteet
Vaitiolo (romaani)

**Vaitiolo** () on Shūsaku Endōn historiallinen romaani kristittyjen vainoista 1600-luvun Japanissa. Se ilmestyi vuonna 1966.

Romaani sijoittuu Tokugawa-kauteen jolloin kristinusko kiellettiin. Se kertoo tapahtumista lähetyssaarnaajien näkökulmasta ja käsittelee muun muassa pahan ongelmaa. Romaani sai ilmestymisvuotenaan 1966 Tanizaki-kirjallisuuspalkinnon ja se katsotaan Endōn tärkeimmäksi teokseksi. Kirjan pohjalta on tehty kaksi elokuvaa, Masahiro Shinodan ohjaama samanniminen elokuva vuonna 1971 ja Martin Scorsesen ohjaama *[[Silence (elokuva)|Silence]]* vuonna 2016. 

## Suomennos
**Vaitiolo*. Suomentanut Vappu Kataja. SLEY-kirjat 1980 

## Lähteet
Euroopan kaukovaellusreitti E8

**Euroopan kaukovaellusreitti E8** on yksi kahdestatoista Euroopan halki kulkevista kaukovaellusreiteistä. Se on pituudeltaan yhteensä 6&nbsp;140 kilometriä, ja se alkaa Irlannista, kulkee Yhdistyneen kuningaskunnan, Alankomaiden, Saksan, Puolan, Itävallan, Tšekin, Slovakian, Romanian ja Bulgarian läpi.

## Reitti

### Irlanti

Irlannissa E8 kulkee 596 kilometrin matkan. Se alkaa Bearan niemimaan päästä ja päättyy Dubliniin. Reitti kulkee kahdeksan muun kaupungin läpi: Casteletownberen, Millstreetin, Fermoyn, Clonmelin, Carrick-on-Suirin, Mullinavatin, Graiguenamanaghin ja Tinahelyn.

### Yhdistynyt kuningaskunta

Yhdistyneessä kuningaskunnassa reitti on 292 kilometrin mittainen. Se alkaa Liverpoolista ja päättyy Kingston upon Hulliin. Reitti kulkee Halewoodin, Widnesin, Warringtonin, Salen, Stockportin, Hadfieldin Penistone, Conisbroughin ja Selbyn kaupunkien läpi, ja risteää myös E2-reitin kanssa 10 kilometrin päässä Kingston upon Hullista.

### Alankomaat

Alankomaissa reitti alkaa Pohjanmeren jälkeen Rotterdamin Europoortista. Se kulkee 265 kilometriä Alankomaiden alueella, kunnes päättyy Beekin rajalla tai Klevessä.

### Saksa

Saksassa reitti alkaa Alankomaiden rajalta Nijmegenin läheltä ja päättyy Oberkappelin lähelle Itävallan rajalle. Yhteispituutta kertyy 1&nbsp;458 kilometriä. Pfalz]issa on myös vaihtoehtoinen reitti, jonka pituus on noin 300 kilometriä.

### Puola

Puolassa E8 kulkee noin 173 kilometrin matkan, alkaen Barwinekistä ja päättyen Wołosateen.

### Itävalta

Itävallassa reitti alkaa Saksan rajalta Oberkappelista, minkä jälkeen se kulkee 515 kilometrin pituisen matkan ja päättyy Bergiin Slovakian rajalla.

### Tšekki

Tšekissä reitti kulkee 63 kilometrin matkaan maan etelärajaa pitkin. Se alkaa Vratěnínista ja päättyy Hořičkyyn.

### Slovakia

Reitti kulkee Slovakiassa kahdessa osassa. Niistä ensimmäinen on 787 kilometriä pitkä, ja se alkaa Bratislavasta ja päättyy Duklan solaan. Tämän jälkeen reitti käy Puolassa, ja jatkuu sitten Slovakiassa vielä 36 kilometrin matkan, alkaen Kremencin vuorelta ja päättyen Ubľan kylään.

### Romania

Romaniassa E8:n pituus on 1&nbsp;270 kilometriä. Se alkaa Sighetu Marmațiein kaupungista ja päättyy rajanylityspaikalle Iron Gate I -vesivoimalan luokse.

### Bulgaria

Bulgariassa reitti on noin 420 kilometrin pituinen. Se alkaa Borovetsista ja päättyy Mezekin kylään.

## Lähteet
Grebo (Åtvidaberg)

**Grebo** on taajama Åtvidabergin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 1&nbsp;099 asukasta vuoden 2023 lopussa.

## Tunnettuja henkilöitä
* Johan Stålbom (1712–1777), suomalaissyntyinen taidemaalari

## Lähteet

## Aiheesta muualla
Eneryda

**Eneryda** on taajama Älmhultin kunnassa Kronobergin läänissä Smålannin historiallisessa maakunnassa Ruotsissa. Taajamassa oli 305 asukasta vuoden 2023 lopussa.

## Lähteet

## Aiheesta muualla
Parteš

**Parteš** (, ) on kylä ja kunta Kosovossa. Se sijaitsee Gjilanin piirissä. Vuoden 2024 väestönlaskennassa Partešin kunnan väkiluku oli 3&nbsp;240. Kunta on serbienemmistöinen. Partešin kylän lisäksi kunnassa sijaitsevat Donja Budgrigan ja Pasjanen kylät.

## Väestö
Vuoden 2024 väestönlaskennan mukaan Partešissa asui 3&nbsp;240 ihmistä, joista 3&nbsp;221 oli serbejä, 13 albaaneja, 2 bosniakkeja ja 1 romani. 3 asukasta kuului muihin etnisiin ryhmiin.

## Huomautukset

## Lähteet
Monna Tandberg

**Monna Benedicte Tandberg** (2. heinäkuuta 1939 Oslo – 25. toukokuuta 2025) oli norjalainen näyttelijä. Hänet tunnettiin erityisesti Ibsenin naisroolien tulkitsijana. Tandberg näytteli NRK:n televisioteatterissa vuosina 1961–1964, Det Norske Teatretissa 1964–1969 ja Norjan kansallisteatterissa 1969–2009.

Tandberg oli kotoisin Oslon Skillebekkistä ja hakeutui lukion jälkeen Norjan valtiolliseen teatterikouluun. Hän teki debyyttinsä Centralteatretissa vuonna 1960. Tandberg tuli tunnetuksi kokonaiselle sukupolvelle norjalaisia näytellessään vuonna 1999 kuningatar Fjellrosea NRK:n joulukalenterissa.
## Lähteet

## Aiheesta muualla
Tandberg (täsmennyssivu)

**Tandberg** voi tarkoittaa seuraavia:

* Tandberg, norjalainen elektroniikkayritys

## Sukunimenä
* Monna Tandberg (1939–2025), norjalainen näyttelijä
Kihlakunnantie

**Kihlakunnantie** oli yleinen tie kihlakunnan alueella, mutta se oli merkitykseltään vähäisempi kuin maantie. Se oli kapeampi ja laadultaan huonompi, ja toimi paikallisena yhdystienä alueen sisällä. Vuoden 1735 asetuksen mukaan kihlakunnantie erottui maantiestä juuri heikomman rakenteensa ja kunnossapidon perusteella. Tiealue erotettiin kylän maista jo ennen isojaon toteuttamista. Kunnossapito oli kihlakunnan asukkaiden vastuulla, ja velvollisuudet määriteltiin kihlakunnanoikeuden päätöksellä. Termi liittyy erityisesti Ruotsin vallan ja autonomian aikakausien tiehallintoon, ja sen ruotsinkielinen vastine on *häradsväg*.

## Lähteet
Kllokoti

**Kllokoti** (, ) on kylä ja kunta Kosovossa. Se sijaitsee Gjilanin piirissä. Vuoden 2024 väestönlaskennassa Kllokotin kunnan väkiluku oli 3&nbsp;041. Enemmistö kunnan asukkaista on albaaneja, mutta kunnassa on suuri serbivähemmistö. Kllokotin kylän lisäksi kunnassa sijaitsee kolme muuta kylää. Kllokoti on Vitian kunnan enklaavi.

## Väestö
Vuoden 2024 väestönlaskennan mukaan Kllokotissa asui 3&nbsp;041 ihmistä, joista 1&nbsp;702 oli albaaneja, 1&nbsp;330 serbejä ja 5 romaneja. 2 asukasta kuului muihin etnisiin ryhmiin ja 2 ei ilmoittanut etnisyyttään.

## Huomautukset

## Lähteet
Tyler Johnston

**Tyler Johnston** on  kanadalainen näyttelijä. Hän on näytellyt muun muassa sarjoissa *[[Letterkenny]]* (2016-2023) Stewartina ja *[[Less Than Kind]]* (2010-2012) sarjassa Danny Lubbena. Johnston on myös näytellyt muun muassa muutamalla tuotantokaudella *[[Supernatural]]issa*.

## Lähteet

## Aiheesta muualla
*
Ole Reistad

**Ole Imerslun Reistad** (26. kesäkuuta 1898 Aker – 22. joulukuuta 1949 Oslo) oli norjalainen lentoupseeri ja urheilija. Hän toimi toisen maailmansodan ja Norjan miehityksen aikana ilmavoimien kouluttajana Little Norwayn sotilasleirillä Kanadassa. Sodan jälkeen hänet ylennettiin everstiksi ja nimettiin Pohjois-Norjan lennoston päälliköksi Bardufossiin. Reistad voitti vuonna 1922 Norjan mestaruuden viisiottelussa, minkä lisäksi hän oli hyvä hiihtäjä. Sankt Moritzin talviolympialaisissa vuonna 1928 hän johti Norjan kultamitalijoukkuetta sotilaspartiohiihdossa. Reistad osallistui samana vuonna myös Roald Amundsenin tuloksettomiin etsintöihin.

Reistad kuoli vuonna 1949 aivokasvaimeen vain 51-vuotiaana.
## Lähteet

## Aiheesta muualla
Bianca Bellová

**Bianca Bellová** (s. 1. tammikuuta 1970, Praha, Tšekkoslovakia) on tšekkiläinen kirjailija ja kääntäjä.

Bellován ensimmäinen romaani *Sentimentální muž* ilmestyi vuonna 2009. Bellová teki kansainvälisen läpimurtonsa romaanillaan *Jezero* (2016), joka voitti vuonna 2017 Magnesia Litera -palkinnon sekä Euroopan unionin kirjallisuuspalkinnon (EUPL, European Union Prize for Literature). Romaanin englanninnos (Lake, Parthian 2022, kääntäjä: Alex Zucker) voitti vuonna 2023 EBRD:n kirjallisuuspalkinnon.  

Teoksissaan Bellová tarkastelee ihmisten välisiä suhteita eikä kaihda vaikeiden kysymysten esiin nostamista tai aikamme suurten teemojen käsittelyä. Bellován romaaneja on käännetty yli 20 kielelle.

## Suomennetut teokset
* *Järvi* (Jezero, 2016). Suomentanut Susanna Räty. Kairaamo 2024. 

## Romaanit
* *Sentimentální román*. IFP Publishing, Praha 2009.
* *Mrtvý muž*. Host, Brno 2011.
* *Celý den se nic nestane*. Host, Brno 2013.
* *Jezero*. Host, Brno 2016.
* *Mona*. Host, Brno 2019.
* *Tyhle fragmenty*. Host, Brno 2021.
* *Ostrov*. Host, Brno 2022.
* *Transfer*. Host, Brno 2023.
* *Neviditelný muž*. Host, Brno 2024.

## Lähteet
Kuolema noutaa arkkipiispan

**Kuolema noutaa arkkipiispan** () on Willa Catherin romaani vuodelta 1927.

Romaani kertoo piispa Jean Latourin ja pappi Joseph Vaillantin ystävyydestä ja seikkailuista heidän perustaessaan uutta katolista hiippakuntaa New Mexicoon, kun alue on liitetty Yhdysvaltoihin. Romaani ilmestyi suomeksi vuonna 1956 WSOY kustantamana, Sirkka-Liisa Norko-Turjan käännöksenä. Teos on saanut William Dean Howellsin mitalin.

## Lähteet

## Aiheesta muualla
*Death Comes for the Archbishop Standard Ebooks 
*Death Comes for the Archbishop Project Gutenberg 
*Death Comes for the Archbishop Faded Page 
*Death Comes for the Archbishop LibriVox-äänikirja
Mats Hellström

**Mats Hellström** (s. 1942) on ruotsalainen sosiaalidemokraattinen poliitikko. Hän on toiminut  valtiopäiväedustajana vuosina 1969–1996, maatalousministerinä 1986–1991 ja ulkomaankauppaministerinä 1983–1986 sekä 1994–1996. Vuosina 1996–2001 hän oli Ruotsin suurlähettiläs Saksassa ja 2002–2006 Tukholman läänin maaherra.
## Lähteet

## Aiheesta muualla

* Ruotsin valtiopäivät
Ulf Dinkelspiel

**Ulf Adolf Roger Dinkelspiel** (4. heinäkuuta 1939 Tukholma – 9. tammikuuta 2017) oli ruotsalainen kokoomuspoliitikko ja suurlähettiläs. Hän oli Ruotsin ulkomaankauppaministeri vuosina 1991–1994 ja toimi Ruotsin neuvottelijana EU-jäsenyysprosessissa.
## Lähteet

## Aiheesta muualla
Bakken silta

**Bakken silta** () on Flekkefjordin kunnassa sijaitseva Norjan vanhin riippusilta. Sira-joen ylittävä silta avattiin vuonna 1844 ja on nykyisin suojeltu.
## Lähteet

## Aiheesta muualla
Heikki Kainulainen

**Heikki Kainulainen** -nimisiä henkilöitä ovat:

* Heikki Kainulainen (1917–2005), poliitikko, SMP:n ja SKYP:n kansanedustaja
* Heikki Kainulainen (s. 1936), yhdistetyn hiihtäjä ja pesäpalloilija
* Heikki Kainulainen (s. 1952), liikuntafysiologian professori.
Nazario Pardini

**Nazario Pardini** (25. helmikuuta 1937 Arena Metato, Italia) on italialainen kirjailija, esseisti ja runoilija.

Hän on valmistunut Pisan yliopistosta vertailevasta kirjallisuudesta ja filosofiasta ja hän on myös bloggaaja.; 

## Valitut julkaisut

* 2000: *Si aggirava nei boschi una fanciulla. 45 momenti di un viaggio fantastico, ma poco inverosimile, tra i predicatori dell'Occidente*, éditions ETS
* 2002: *Le simulazioni dell'azzurro - Poesie 1997-2001*, éditions ETS
* 2010: *Canti damore*, Booksprint Edizioni
* 2011: *Riccardo, racconti brevi*, Booksprint Edizioni
* 2013: *Dicotomie*, éditions The Writer
* 2015: *I canti dell'assenza*, éditions The Writer
* 2017: *Di mare e di vita*, éditions Macabor
* 2020: *Nel frattempo viviamo*, Guido Miano Editore
* 2021: *I dintorni della solitudine*, Guido Miano Editore

## Kunniamerkit ja palkinnot
*  *Premio Micheloni, Sirio Guerrieri*, La Spezia
*  *Premio CinqueTerre*, Portovenere
*  *Premio Portus Lunae*, La Spezia
*  *Premio Città di Pontremoli*, Pontremoli
*  *Premio Le Regioni*, Pisa
*  *Premio alla carriera poetica*, 1° Premio Ponte Vecchio, in Florence, 2014/2015
*  *Apollinari Diplome*, Facoltà di Scienze della Comunicazione Sociale of Salesian Pontifical University
*  *Premio Le Muse*, Firenze
*  *Premio Mario Tobino*, Vezzano Ligure

## Bibliografia
* *Delos* (Autori contemporanei di fine secolo, 1997, G. Laterza, Bari)
* *Poeti e Muse* (antologie scolastiche, 1995, 1996, Lineacultura, Milano)
* *Blu di Prussia* (Antologie, 1997, 1998)
* *Antologia Poetica Campana* (1999, pages de P. Celentano, A. Malinconico, e Bárberi Squarotti)
* *Storia della letteratura italiana del XX secolo* (1999, Helicon, Arezzo, au soin de G. Nocentini, coll. S. Ramat - N. Bonifazi - G. Luti)
* *Dizionario Autori Italiani Contemporanei* (2001, Guido Miano Editore, Milano)
* *Dizionario degli autori italiani del secondo Novecento* (2001, Edizioni Helicon, Arezzo, a cura di Ferruccio Ulivi, Neuro Bonifazi, Lia Bronzi)
* *L’amore, la guerra* (au soin de Aldo Forbice, Rai – Eri, Radio Televisione Italiana, Roma, 2004)
* *L’evoluzione delle forme poetiche* (Kairòs edizioni, Napoli, 2013)

## Lähteet

## Aiheesta muualla
*Nazario Pardinin sivusto
Blåsutin metroasema

**Blåsutin metroasema** on Tukholman metron vihreän linjan asema, joka sijaitsee Blåsutissa, Johanneshovissa, Söderortissa. Asema on yksi Tukholman metron ensimmäisistä asemista ja se avattiin 1. lokakuuta 1950. Etäisyys Slusseniin on 3,6 kilometriä.

## Lähteet
Heikki Kainulainen (professori)

**Heikki Juhani Simo Olavi Kainulainen** (s. 25. tammikuuta 1952 Leppävirta) on suomalainen liikuntafysiologian emeritusprofessori.

Heikki Kainulainen syntyi taloudenhoitaja Simo Kainulaisen ja Eeva Tuovi Kärkkäisen perheeseen. Hän avioitui 1994 ylilääkäri Tarja Ruuskan kanssa. Kainulainen tuli ylioppilaaksi Viitaniemen yhteiskoulusta 1971 ja valmistui Jyväskylän yliopistosta filosofian maisteriksi 1978 ja väitteli siellä filosofian tohtoreiksi 1990.

Kainulainen oli Joensuun yliopistossa biologian assistentti 1979–1986 ja työskenteli Tampereen yliopiston kliinisen lääketietieteen laitoksen laboratoriossa 1986–1994 ja oli laboratorion päällikkö 1995–2004. Liikuntafysiologian professoriksi Jyväskylän yliopistoon hän tuli 2005. Kainulainen on ollut myös Helsingin yliopiston solubiologian dosentti ja Liikunnan ja kansanterveyden edistämissäätiön sivutoiminen tutkimusjohtaja. Hänen tutkimuskohteitaan ovat olleet liikunta- ja solufysiologia, samoin kuin muun muassa liikunta ja diabetes.

## Lähteet
HMAC

**HMAC** on viestin todennuskoodi, joka perustuu kryptografiseen tiivisteeseen. Tiivisteen käyttö on turvallisempi menetelmä kuin etu- tai loppuliitteen käyttäminen. HMAC on määritelty NIST-standardissa FIPS 198-1 ja IETF:n standardissa . HMAC voi käyttää tiivisteeseen esimerkiksi SHA-256 -tiivistettä (HMAC-SHA-256). 

HMAC-menetelmän turvallisuus riippuu käytetystä tiivistemenetelmästä ja avaimen koosta, mutta hyökkäysmenetelmiä on ehdotettu. Tiivisteen murtaminen ei aina tarkoita, että siitä riippuva HMAC olisi myös murrettu. Uusissa käyttökohteissa vanhaa tiivistemenetelmää ei kuitenkaan pitäisi käyttää.

## Standardit
*  - *HMAC: Keyed-Hashing for Message Authentication*
*  - *US Secure Hash Algorithms (SHA and SHA-based HMAC and HKDF)*
* FIPS 198-1 - *The Keyed-Hash Message Authentication Code (HMAC)*

## Lähteet
Ruostenahkamonni

**Ruostenahkamonni** (*Trachelyopterus galeatus*) on nahkamonneihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Ruostenahkamonni kasvaa suurimmillaan 22–30 cm pitkäksi, ja  koiraat ovat naaraita suurempia. Ruumiinrakenteeltaan laji on pitkänomainen sylinterimäinen ja tukevahko. Kalan pää on kookas ja leveä. Selkäevän jälkeen on pieni rasvaevä ja pyrstöevä on pyöreähkö tai tasakärkinen. Ruostenahkamonnikoiraan- ja naaraan peräevät poikkeavat toisistaan muodoltaan ja koiraan peräevässä on lisääntymistä helpottava uloke. Kuonnossa on kolme paria viiksisäikeitä. Ruostenahkamonni on ruskeita tai tummanruskeita ja ruumiissa on mustia laikkuja.

## Levinneisyys ja elintavat
Ruostenahkamonnia tavataan laajalta alueelta, joka ulottuu Venezuelasta Argentiinan pohjoisosiin. Lajin elinympäristöä ovat suoalueiden joet ja purot. Kala menestyy myös vähähappisissa vesissä. Ruostenahkamonnin ravintoa ovat kalat, selkärangattomat eläimet ja veteen pudonneet hedelmät. Kalan lisääntymiskausi vaihtelee laueeittain, mutta lisääntyminen tapahtuu sadekauden aikana. Ruostenahkamonnin hedelmöitys on sisäinen.

Ruostenahkamonnia kalastetaan paikoin ravinnoksi.

## Lähteet
Vapauttava rakkaus

**Vapauttava rakkaus** () on Francine Riversin historiallinen rakkausromaani vuodelta 1991.

Romaani sijoittuu Kalifornian kultakuumeen aikaan, vuoteen 1850. Tarinan naispuolinen päähenkilö on myyty lapsena prostituoiduksi ja selviytyy ruokkimalla vihaansa, erityisesti miehiä kohtaan. Sitten hän kohtaa Michael Hosean, joka vähitellen tekee katkerat odotukset tyhjiksi, ja päähenkilö joutuu kohtaamaan arvottomuuden ja pelon tunteet. Romaani on samalla traaginen ja kaunis seksuaalisväritteinen kehitystarina, jonka inspiraationa on Vanhan testamentin Hoosean kirja ja Laulujen laulu. Se on Riversin tunnetuin teos, ja käännetty 28 kielelle. Romaanin pohjalta on tehty elokuva *Redeeming Love* (2022).

## Suomennos
**Vapauttava rakkaus*. Suomentanut Anne Leu. Perussanoma 2016 
## Lähteet
Maltan scudo

**Maltan scudo** (, ) on Maltan ritarikunnan virallinen rahayksikkö. Ritarikunta on lyönyt omia kolikoitaan vuodesta 1318 lähtien, kun Rodoksen saari päätyi sen alaisuuteen. Kolikoiden lyöminen loppui 1798, kun ritarikunta ajettiin pois Maltalta, mutta se alkoi uudestaan vuonna 1961.

Scudon arvo on sidottu euroon kiinteällä kurssilla: 1 euro = 0,24 scudoa.

1 scudo jakautuu 12 *tariin*, jokainen *taro* 20 *graniin*, ja jokainen *grano* 6 *piccoliin*.

## Historiallinen tausta
Scudon historia ulottuu vuoteen 1318, jolloin ensimmäiset kolikot lyötiin Rodoksella. 1500-luvulle tultaessa scudot tunnisti helposti niissä esiintyvästä rististä sekä Ritarikunnan ja suurmestarin vaakunoista toisella puolella ja Johannes Kastajan kuvasta toisella. Maltalla scudon lyönti alkoi suurmestari Piero de Ponten valtakaudella. Kolikoiden laatu kehittyi merkittävästi 1700-luvulla, erityisesti António Manoel de Vilhenan hallitessa. Ajoittain scudon rinnalla kiersivät myös ulkomaiset kolikot, kuten espanjalaiset dollarit, venetsialaiset liirat ja ranskalaiset *[[Louis (rahayksikkö)|Louisit]]*.

## Ranskan miehitys ja sen jälkeinen aika
Vuonna 1798, Ranskan miehityksen aikana, kirkkojen hopeaesineitä sulatettiin ja niistä valmistettiin kolikoita, joita lyötiin suurmestari Hompeschin leimoilla 15 ja 30 taron -nimellisarvoilla. Maltalaisten kapinan jälkeen käyttöön otettiin myös hopea- ja kultaharkkoja, joihin oli merkitty nimellisarvot graneissa, tareissa ja scudeissa. Scudo pysyi maksuvälineenä vielä pitkään senkin jälkeen, kun Malta oli siirtynyt Britannian alaisuuteen, aina vuoteen 1825 saakka, jolloin se korvattiin punnalla vaihtosuhteella yksi punta vastaten kahtatoista scudoa. Viimeiset scudot poistettiin lopullisesti kierrosta ja mitätöitiin vuonna 1886.

## Nykykäyttö
Nykyään Roomassa toimiva Maltan ritarikunta on lyönyt scudo-nimellisarvoisia keräilyrahoja vuodesta 1961 lähtien. Kolikoiden valmistus alkoi Roomassa, Pariisissa ja Arezzossa, mutta vuodesta 1964 ne on lyöty Ritarikunnan omassa rahapajassa. Nimellisarvot vaihtelevat metallin mukaan: kuparista on tehty pienempiä grano- ja taro-kolikoita, hopeasta useita taro- ja scudo-arvoisia kolikoita ja kullasta suurempiarvoisia scudoja. Nykyisin valmistetaan pronssista 10 granin kolikkoa, hopeasta 9 tarin sekä 1 ja 2 scudon kolikoita, ja kullasta 5 ja 10 scudon kolikoita. Vaikka scudo ei ole virallinen maksuväline, sillä on edelleen symbolista merkitystä ja keräilyarvoa ritarikunnan piirissä.

## Lähteet
Apostolinen signatuuri

**Apostolinen signatuuri** () on katolisen kirkon ylin oikeusistuin ja vastaa oikeudenmukaisuuden toteutumisesta kirkon hallinnossa ja oikeudenkäytössä. 

Signatuuria ohjaa oma erillinen lakinsa ja se on osa paavillista hallintoa eli Rooman kuuriaa. Se perustettiin 1400-luvulla ja toimii kirkon ylimpänä oikeusistuimena varmistaen, että oikeutta jaetaan kirkossa asianmukaisesti. Sen tehtäviin kuuluu käsitellä valituksia kirkollisista tuomioista sekä hallinnollisia riita-asioita, erityisesti niitä, jotka liittyvät kirkon virkamiehiin tai kirkollisiin päätöksiin. Signatuuri sijaitsee Palazzo della Cancelleriassa  Vatikaanissa ja sen johdossa toimii prefekti, jota avustaa sihteeri. Useat tunnetut kardinaalit ja piispat ovat palvelleet virassa sen historian aikana. Apostolinen signatuuri on keskeinen osa kirkon oikeudellista järjestelmää, ja se linkittyy tiiviisti katolisen kirkon hallintorakenteeseen.

## Kokoonpano ja johtaminen
Signatuuri koostuu paavin nimittämistä kardinaaleista, piispoista ja papeista, ja sen johdossa toimii kardinaaliprefekti. Prefektiä avustaa tehtävissään sihteeri.

## Signatuuri tuomioistuimena
Signatuuri käsittelee oikeudellisia kiistoja, kuten valituksia Rota Romanan päätöksistä, erityisesti silloin kun epäillään ratkaisun mitätöimistä tai haetaan asian palauttamista käsittelyyn. Se puuttuu myös tilanteisiin, joissa epäillään tuomareiden puolueettomuutta tai toimivaltakiistat estävät asioiden etenemisen kirkon eri tuomioistuimissa. Lisäksi se käsittelee tapauksia, joissa Rota Romana on evännyt uuden käsittelyn henkilöoikeudellisissa asioissa. Rota Romana käsittelee pääasiassa avioliiton mitätöimisiä, joten signatuuri saa käsiteltäväkseen suuren määrän näihin liittyviä valituksia. Signatuuri ei noudata nykyaikaisia todisteisiin perustuvia oikeudenkäyntisääntöjä ja se voi antaa lopullisen päätöksen esimerkiksi yksittäisten henkilöiden avioliitoista myös osapuolten tahdosta riippumatta.

Hallinnollisena tuomioistuimena signatuuri ratkaisee valituksia, jotka kohdistuvat paavin alaisuudessa toimivien virastojen päätöksiin. Tällöin arvioidaan, onko päätöksenteossa tai menettelytavoissa rikottu kirkon lakia. Tarvittaessa se voi myös määrätä korvauksia mahdollisesti aiheutuneista vahingoista. Signatuuri käsittelee lisäksi hallinnollisia kiistoja, jotka paavi tai kirkon muut toimielimet ovat sille osoittaneet, sekä ratkaisee toimivaltakiistat dikasterien tai valtiovierailusihteeristön välillä.

Kurinpidollisessa ja valvovassa roolissaan signatuuri huolehtii siitä, että kirkon oikeusistuimet toimivat asianmukaisesti, ja se voi ryhtyä toimiin epäasiallisesti käyttäytyviä virkailijoita, asiamiehiä tai asianajajia kohtaan. Se käsittelee myös pyynnöt, jotka koskevat tapausten siirtämistä Rota Romanalle tai muita oikeudenhoitoon liittyviä kysymyksiä. Lisäksi sillä on valtuudet laajentaa alemman oikeusistuimen toimivaltaa ja hyväksyä uusien kirkollisten tuomioistuinten perustaminen eri tasoille, mukaan lukien alueelliset ja kansalliset tuomioistuimet.

## Lähteet
Józef Oleszkiewicz

**Józef Oleszkiewicz** (n. 1777 Šiluva, Puola-Liettua – 5. lokakuuta 1830 Pietari, Venäjän keisarikunta) oli puolalainen taidemaalari**,** mystikko ja vapaamuurari. Hänet tunnetaan erityisesti klassisista ja romanttisista muotokuvistaan sekä erikoisesta persoonastaan. Oleszkiewicz työskenteli elämänsä aikana pääosin Vilnassa ja Pietarissa.

## Elämä ja ura
Oleszkiewicz syntyi köyhtyneeseen aatelisperheeseen noin vuonna 1777. Hänen isänsä oli muusikko. Vuonna 1797 Oleszkiewicz aloitti opinnot Vilnan yliopistossa, jossa hän opiskeli aluksi anatomiaa ja fysiologiaa, mutta siirtyi pian taideopintoihin Franciszek Smuglewiczin ja Jan Rustemin johdolla. Vuonna 1803 Oleszkiewicz matkusti Pariisiin opiskelemaan École des Beaux-Arts -taidekouluun, missä hänen opettajinaan toimivat Jean-Simon Berthélemy ja Jacques-Louis David.

Palattuaan Vilnaan vuonna 1806 Oleszkiewicz yritti saada professorin nimityksen taideopetuksessa, mutta epäonnistui. Tämän jälkeen hän muutti Pietariin vuonna 1810. Vuonna 1812 hänen maalauksensa "Keisarinna Maria Fjodorovna köyhien suojelijana" toi hänelle akateemikon arvon Pietarin taideakatemiassa.

## Persoonallisuus ja elämäntapa
Oleszkiewicz tunnettiin aikalaistensa keskuudessa poikkeuksellisena ja omalaatuisena hahmona. Hän oli vakaumuksellinen kasvissyöjä ja eläinten oikeuksien puolustaja. Oleszkiewicz asui Pietarissa talossa, jossa hän piti lukuisia kissoja, ja hän lahjoitti suurimman osan tuloistaan henkilökohtaisesti köyhille.

Myös Oleszkiewiczin kiinnostus mystiikkaan, teosofiaan ja paranormaaleihin ilmiöihin oli laajalti tunnettu. Vuonna 1824 hän ennusti Pietarin suuren tulvan, mikä vahvisti hänen mainettaan näkijänä. Oleszkiewicz oli myös aktiivinen vapaamuurari ja toimi merkittävissä asemissa Pietarin ja Vilnan looseissa ennen kuin ne kiellettiin vuonna 1822.

## Lähteet
Cappello romano

**Cappello romano** tai **saturno** eli ”roomalainen hattu” on leveälierinen ja pyöreäkupuinen hattu, jota katolinen papisto käyttää ulkona sarkaan pukeutuessaan. Nimi *saturno* viittaa hatun Saturnus-planeettaa muistuttavaan ulkonäköön.

Capello valmistetaan joko majavan turkista tai huovasta ja vuorataan valkoisella silkillä. Toisin kuin seremoniallinen *galero*-hattu, cappello on käytännöllinen eikä sillä ole liturgista merkitystä. Sen käyttö on vapaaehtoista eikä sitä koskaan käytetä jumalanpalvelusten aikana. Nykyään hattu on harvinainen Rooman ulkopuolella.

Paavi käyttää punaista cappelloa, jossa on kultaiset nauhat, kun taas muut papit käyttävät mustaa hattua. Kardinaalilla voi olla punakultaiset nauhat ja punainen vuori, piispalla vihreäkultaiset nauhat ja violetti vuori ja papilla vuori on musta. Diakonien ja seminaarilaisten hatuissa ei ole erottavia yksityiskohtia.

Cappellon käyttö yleistyi 1600-luvulta lähtien erityisesti Roomassa ja katolisenemmistöisissä maissa, mutta cappellon käyttö on nykyään harvinaista, etenkin kun papisto ei enää yleisesti käytä sarkaa katupukeutumisessa.

## Lähteet
Tampereen henkilöratapihahanke

**Tampereen henkilöratapihahanke** on Tampereen rautatieaseman ja sitä ympäröivän alueen uudistushanke, joka toteutetaan vuosien 2025–2031 aikana.

Ratapihahankkeessa Itsenäisyydenkadun alikulkusilta ja nykyinen asematunneli yhdistyvät matkaterminaaliksi, johon tulee myös raitiotiepysäkki. Rakentamisen yhteydessä parannetaan pyörätietä ja jalkakäytäviä ja rakennetaan pyöräparkki sekä hissejä ja liukuportaita. Uuteen matkaterminaaliin rakennetaan uutta liiketilaa noin 600 neliömetriä. Naistenlahteen rakennetaan vaunuhuoltoalue, jotta matkustajaliikenteen junille saadaan enemmän tilaa ratapihalle.  Henkilöratapihalla tehdään rata-, turvalaite- ja sähköratamuutoksia. Lisäksi asetinlaitetila uudistetaan ja asemalle rakennetaan kolmas välilaituri sujuvoittamaan junaliikennettä. Osana hanketta rautatieaseman pohjoispuolella sijaitseva Erkkilän ylikulkusilta uusitaan. Samalla siltaa korotetaan, jotta suojaetäisyydet radan rakenteisiin säilyvät Naistenlahden raiteiston alueella.

## Katso myös
* Asemakeskus

## Lähteet
Tomi Alakoski

**Tomi Alakoski** (s. 1972) on 4H-liiton:n toimitusjohtaja ja Yrityskylä-konseptin kehittäjä. Koulutukseltaan hän on kasvatustieteiden maisteri.

## Ura
Armeijan jälkeen Alakoski opiskeli vuoden Länsi-Suomen opistossa, minkä jälkeen hän aloitti luokanopettajaopinnot Hämeenlinnan opettajankoulutuslaitoksessa. Valmistuttuaan hän opetti kaksi vuotta Meilahden ala-asteella. 

Vuonna 2003 hän hän aloitti Taloudelliseen tiedotustoimistossa (TAT) nuoriso- ja koulupalvelun verkkoviestintäpäällikkönä. TAT:ssa hän toimi yhteensä 16 vuotta, muun muassa nuorisopalvelun päällikkönä. TAT:n omistajia olivat Teollisuuden ja työnantajain keskusliiton TT-säätiö ja Elinkeinoelämän keskusliitto. Alakosken toimenkuvaan kuului muun muassa oppimateriaalien valmistamista ja viestintää.

Alakoski vieraili työmatkallaan Yhdysvalloissa BizTown-oppimiskeskuksessa, joka opetti lapsille yhteiskunnan toimimista. Hän innostui ja halusi tuoda vastaanvanlaisen konseptin Suomeen. Muokattuaan mallista Suomen oloihin sopivan hän esitteli konseptin Elinkeinoelämän keskusliiton johtokunnalle vuonna 2008. Se ei kuitenkaan kiinnostunut ideasta. Hän etsi hankkeelle rahoitusta 1,5 vuotta, kunnes Yksityisyrittäjien Säätiö otti yhteyttä ja kertoi, että voivansa rahoittaa hankkeen pilotin. Tämän jälkeen myös opetus- ja kulttuuriministeriö kiinnostui. 

Ensimmäinen Yrityskylä toteutettiin Tekniikan museon vanhoissa tiloissa Helsingissä keväällä 2010. Kesäkuussa 2011 Alakoski nimitettiin Yrityskylä-konseptin toiminnanjohtajaksi. Vuonna 2016 yrityskyliä toimi eri puolilla Suomea kahdeksan ja niissä kävi vuosittain noin 45 000 kuudesluokkalaista, 75 prosenttia ikäluokasta. 

TAT:n jälkeen Alakoski työskenteli joitakin kuukausia Atea Finlandissa Account Managerina, kunnes Alakoski aloitti Suomen 4H-liiton toimitusjohtajana syksyllä 2017. Järjestöön kuului tuolloin noin 50 000 jäsentä ja 225 paikallisyhdistystä.

## Tunnustuksia
*Euroopan komissio palkitsi Yrityskylän vuonna 2013 yrittäjämäisen ajattelun edistämisestä
*Seuraavana vuonna Yrityskylä palkittiin maailman parhaana koulutusinnovaationa Qatarissa
*Vuonna 2022 tasavallan presidentti myönsi Alakoskelle Suomen Leijonan I luokan ritarimerkin

## Luottamustoimia
*Alakoski toimii Suomen maatalousmuseo Sarkaa hallinnoivan säätiön hallintoneuvostossa

## Julkaisut
*Alakoski, Tomi; Isoaho, Anja & Kinnunen, Krista: Tulevaisuuden tiedot, taidot ja asenteet : nuorisofoorumi, TAT-ryhmä, 2009

## Yksityiselämä
Alakoski asuu perheineen Helsingin Viikissä. Hänen vanhemmillaan oli maatila Punkalaitumen Oriniemessä. Alakoski oli jo lapsena mukana 4H-toiminnassa.

## Lähteet

## Aiheesta muualla
*Alakosken LinkedIn-profiili
Shh

**Shh** tai **SHH** voi viitata ainakin seuraaviin:

* ”Shh”, Theo Evanin musiikkikappale
* Hanken Svenska handelshögskolan, SHH, suomalainen ruotsinkielinen kauppakorkeakoulu
* Sonic hedgehog, SHH, biomolekyyli
* *[[Shh!]]*, Spermin studioalbumi
* *[[Shhh]]*, vuoden 2016 elokuva.
Superaurinko

**Superaurinko** on Jonna Tervomaan yhdestoista studioalbumi, joka julkaistiin 30. elokuuta 2024.

## Kappaleet
# 
# 
# 
# 
# 
# 
# 
# 
# 
# 
# 

## Arviot
*Helsingin Sanomat: 
*Soundi: 

## Lähteet
VNIIEF

**VNIIEF** on Venäjän federaation tiede- ja tutkimuskeskus. Neuvostoliiton ajoilta periytyneenä, se omaa ilmeisesti kaksi eri toimipaikkaa. Toinen toimii Sarovissa. Se on tunnettu aiemmin nimellä **Arzamas-16** sekä **KB-11**. Paikka on tunnettu ydintutkimuksestaan, mikä sisältää ydinaseitten kehittelyä. Myös "Los Arzamas" - kutsumanimellä tunnettu paikka kuuluu atomgradeihin. Sitä pidetään Los Alamosin itäisenä vastineena. Tieteellisiä tutkimuskeskuksia kutsutaan naukogradeiksi. 

## Lähteet
*https://pircenter.org/en/experts/all-russian-scientific-research-institute-of-experimental-physics-russian-federal-nuclear-center-rfnc-vniief/
*https://www.globalsecurity.org/wmd/world/russia/secret-cities.htm

### Viitteet
Idre

**Idre** (eteläsaameksi *Eajra*) on taajama Älvdalenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 695 asukasta vuoden 2023 lopussa.

Idre on Sälenin ja Åren ohella Ruotsin suosituimpia talviurheilukohteita.

## Lähteet

## Aiheesta muualla
Särna

**Särna** on taajama Älvdalenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 655 asukasta vuoden 2023 lopussa.

Särnan lähellä sijaitsee Ruotsin korkein vesiputous Njupeskär.

## Lähteet

## Aiheesta muualla
Åsen

**Åsen** voi tarkoittaa seuraavia:

* Åsen, taajama Levangerin kunnassa Norjassa
* Åsen, taajama Älvdalenin kunnassa Ruotsissa
Njupeskär

**Njupeskär** on Fulufjälletin kansallispuistossa Taalainmaalla sijaitseva Ruotsin korkein vesiputous. Sen putoamiskorkeus on yhteensä 93 metriä, josta vapaata pudotusta on 70 metriä.
## Lähteet

## Aiheesta muualla